REBEL kollektiv

1η Συνάντηση για τη δημιουργία δομής AudioBooks
2018-05-14 19:00 - 23:00 (Europe/Helsinki) | F451, Τσακάλωφ 10, Ιωάννινα, Epirus, 45221, Greece
Κάλεσμα για δημιουργία ηχητικών βιβλίων
Όταν η πρόσβαση στη γνώση, τον πολιτισμό και κάθε πτυχή της παιδείας, δεν είναι ισότιμη,είναι ξεκάθαρη η περιθωριοποίηση σε βαρος συγκεκριμένων κοινωνικών ομάδων. Πιο συγκεκριμένα,
όσον έχει να κάνει με άτομα που αντιμετωπίζουν δυσκολίες όρασης, παρατηρείται απουσία δομών, όπως ηχητικά βιβλία (audiobooks) κλπ.Η απάντηση στην έλειψη αυτή, από εμάς, είναι να καλέσουμε
κόσμο που θέλει να προσφέρει, ή που έχει έστω την “ανάγκη” να μοιραστεί την αγάπη του για τονκόσμο του βιβλίου, με όσους στερούνται τούτης της δυνατότητας.
Αυτό, ώστε να ηχογραφήσουμε όλα εκείνα τα βιβλία που θα έπρεπε ήδη να διατίθενται σε ηχητική μορφή, ή που θα θέλαμε, απλά, εμείς, να διατεθούν. Η θεωρια από την πράξη απέχει αρκετά, μα αυτή η απόσταση μειώνεται οταν υπάρχει η όρεξη και η υποδομή. Το REBEL kollektiv διαθέτει αυτή την υποδομή για χρήση της κι ελπίζουμε να διαθέσουμε, μαζί με άλλους, την απαραίτητη όρεξη, ούτως ώστε, η απόσταση αυτή να μηδενιστεί.
Σας καλούμε, λοιπόν, τη Δευτέρα 14 Μάη, στις 19:00 (7η απογευματινή) στο F451 (Τσακάλωφ 20, Άλσος)
για μια πρώτη κουβέντα!

Προβολή της ταινίας “Ο ΒΑΣΙΛΙΑΣ” (2002, ελληνική παραγωγή)
2018-05-11 21:30 - 23:30 | Κατάληψη Αντιβίωση, Παπανδρέου και Μπελογιάννη γωνία, ιωαννινα, Greece
Μεθαύριο Παρασκευή στην κατάληψη αντιβίωση
Προβολή της ταινίας “Ο ΒΑΣΙΛΙΑΣ” (2002, ελληνική παραγωγή)

Προβολή της ταινίας “Ο ΒΑΣΙΛΙΑΣ” (2002, ελληνική παραγωγή)

Cinema De Apeitharxos
2018-05-04 20:30 - 23:30 | Ακοιχι
Μπορεί το πρωτάθλημα να τελείωσε, αλλά ο Απείθαρχος συνεχίζει με προβολές ταινιών. Αφήνουμε την ποδοσφαιρική μας ένδυση στην άκρη και φοράμε τα ρούχα του σινεμά. Οι μπάρες δημητριακών και οι ηλεκτρολύτες δίνουν τη θέση τους στα pop-corn και στις… μπύρες. Οι ταινίες που θα προβάλουμε θα έχουν έντονο το αθλητικό και το πολιτικό στοιχείο. Με το πέρας των ταινιών θα ακολουθεί χαλαρή κουβεντούλα πάνω στο περιεχόμενο των ταινιών. Σας περιμένουμε στον Αυτοδιαχειριζόμενο Κοινωνικό Χώρο Ιωαννίνων, που βρίσκεται στην πλατεία Νεομάρτυρος 5, κάτω από το δημοτικό ωδείο. Θα υπάρχει και υλικό της ομάδας. Ξεκινάμε με το » The Damned United».

Μουσικό αφιέρωμα Johny Cash φυλακές, Αμερικάνοι Μουσικοί
2018-05-03 19:00 - 2018-05-04 01:00 | F451, Τσακάλωφ 10, Ιωάννινα, Epirus, 45221, Greece
Μουσική βραδιά για την οικονομική στήριξη του κινηματικού αρχείου ιωαννίνων με σκοπό στο επόμενο χρονικό διάστημα της δημιουργίας έκδοσης πάνω στο θέμα.

NORMA live at ΑΚοιΧΙ, Ioannina, 27/4/2018 (by REBEL Kollektiv)
2018-04-27 21:00 - 2018-04-28 01:00 | Ακοιχι
Oι NORMA the band επιστρέφουν στα Γιάννενα, στον ΑΚοιΧΙ, την Παρασκευή 27 Απριλίου, special guest: Γιώργος Παπαθανασίου(Διοργάνωση: REBEL Kollektiv)!
Έναν από τους σκοπούς του REBEL kollektiv, αποτελεί η ανάδειξη ομάδων και σχημάτων που επιθυμούν να εκφραστούν δια μέσω της τέχνης τους. Με τα άτομα αυτά επιδιώκουμε τη σύμπραξη, μέσα από συζητήσεις και κοινές δράσεις, προκειμένου να συμβάλουμε σε μια διαφορετική προσέγγιση στην πολιτιστική ζωή. To REBEL kollektiv, κατόπιν της απόπειρας να διαδώσει την “Soundsystem” κουλτούρα στα Ιωάννινα, συνεχίζει τη μουσική του αναζήτηση, αυτή τη φορά με τους NORMA, μια από τις πιο ιστορικές μπάντες της πόλης των Ιωαννίνων.
Oι NORMA, η ελληνόφωνη ροκ μπάντα από τα Γιάννενα, μετά από περίπου ένα χρόνο απουσίας από τις ζωντανές εμφανίσεις και λίγο πριν την επερχόμενη κυκλοφορία του επετειακού ντοκιμαντέρ για τα 10 χρόνια της μπάντας, βγαίνουν ξανά στο δρόμο στα πλαίσια του «10 Years Beyond Normal» micro tour!
Ανεβαίνουν στο πάλκο και ερμηνεύουν ζωντανά τις πιο σημαντικές στιγμές της δισκογραφίας τους (Βόρεια και Δυτικά, Εναντίον, Δικαιο..σήψη, O tempora, o mores, Άσμα ΙΙΙ / Μυστικά), καθώς και επιλεγμένα κομμάτια της ελληνικής ροκ σκηνής.
Με σημαντικές αλλαγές και προσθήκες στη σκηνική τους παρουσία και τις ενορχηστρώσεις των τραγουδιών, οι NORMA παρουσιάζουν ένα δυνατό συναυλιακό ξέσπασμα γεμάτο ενέργεια και ρυθμό, που δεν πρέπει να χάσετε!
To «10 Years Beyond Normal» micro tour επιστρέφει στα Γιάννενα, όπου οι NORMA εμφανίζονται στον ΑΚοιΧΙ (πλ. Νεομάρτυρος Ιωάννη, έναντι Δημοτικού Ωδείου) την Παρασκευή 27 Απριλίου. Διοργάνωση: REBEL Kollektiv.
Τη συναυλία θα ανοίξει ο Γιώργος Παπαθανασίου, με ακουστικές εκτελέσεις κομματιών από την προσωπική του δισκογραφία.
Οι πόρτες ανοίγουν στις 21:00.
Το live αρχίζει στις 22:00.
Η είσοδος είναι ελεύθερη.
Τα έσοδα της συναυλίας θα διατεθούν για τη δημιουργία του studio του REBEL Kollektiv
NORMA the band
Οι NORMA είναι η ελληνόφωνη ροκ μπάντα με έδρα τα Ιωάννινα. Δημιουργήθηκε το καλοκαίρι του 2006.
Tο 2007 κυκλοφόρησαν σε ερασιτεχνική παραγωγή το ομώνυμο demo τους, αποτελούμενο από 5 κομμάτια. Το τραγούδι «Άνθος Ορεινό» επιλέχθηκε και κυκλοφορεί από το 2009 στην πανελλήνια συλλογή ανεξάρτητων συγκροτημάτων της LYRA και του 902FM («Unsigned United»).
Το Φεβρουάριο του 2010, κυκλοφόρησαν την πρώτη τους δισκογραφική δουλειά με τίτλο «ΒΟΡΕΙΑ ΚΑΙ ΔΥΤΙΚΑ» μέσω της ανεξάρτητης εταιρίας “Rana Records”, με επιμέλεια παραγωγής από το Nikodemos T.
Tον Οκτώβριο του 2011 κυκλοφόρησε ο δεύτερος δίσκος των NORMA με τίτλο «ΕΝΑΝΤΙΟΝ», σε παραγωγή των NORMA και Nikodemos T., επίσης από τη “Rana Records”.
Από τον πρώτο τους δίσκο έχουν κυκλοφορήσει 2 video clip στα τραγούδια «Βόρεια Και Δυτικά» και «Παραίσθηση» σε σκηνοθεσία του Μενέλαου Συκοβέλη και 2 remix (Μ.Α.D Deejays) στα τραγούδια «Βόρεια Και Δυτικά» και «Λάθος Στιγμές».
Το Δεκέμβριο του 2012 κυκλοφόρησε το 3ο video clip στο κομμάτι «Όταν η Μάχη Ξεσπάσει» από το δίσκο «ΕΝΑΝΤΙΟΝ» σε σκηνοθεσία του Μενέλαου Συκοβέλη.
Το Φεβρουάριο του 2013, οι NORMA κυκλοφόρησαν το τραγούδι – digital single με τίτλο «ΔΙΚΑΙΟ..ΣΗΨΗ», σε παραγωγή των NORMA και του Nikodemos T.
Τον Απρίλιο του 2015 οι NORMA κυκλοφόρησαν τον τρίτο τους δίσκο με τίτλο «O TEMPORA, O MORES» από την ανεξάρτητη εταιρία Noisyland Recordings σε παραγωγή των NORMA και του Πάνου Παπακώστα (Noisyπ).
Στο δίσκο «O TEMPORA, O MORES» συμμετέχει ο Θάνος Ανεστόπουλος, τραγουδιστής του θρυλικού συγκροτήματος «Διάφανα Κρίνα», ερμηνεύοντας το τραγούδι «Αρνηθείς» σε απόδοση στίχων του Κ.Π. Καβάφη. Οι NORMA έχουν συνεργαστεί αρκετές φορές και επί σκηνής με το Θάνο Ανεστόπουλο σε ένα αφιέρωμα στα τραγούδια των Διάφανων Κρίνων.
Τον Οκτώβριο του 2016 κυκλοφόρησαν το EP τους με τίτλο «ΑΣΜΑ ΙΙΙ / ΜΥΣΤΙΚΑ» που συμπληρώνει και ολοκληρώνει την αισθητική και τη θεματολογία του “O TEMPORA, O MORES”. Περιλαμβάνει το τραγούδι «ΑΣΜΑ ΙΙΙ», μια ολοκαίνουρια σύνθεση των NORMA, καθώς και το τραγούδι «ΜΥΣΤΙΚΑ», μια διασκευή στο γνωστό και αγαπημένο τραγούδι των DE FACTO «Όλης της γης τα μυστικά», προσαρμοσμένο στον χαρακτηριστικό ήχο της μπάντας. Το EP (2016) «ΑΣΜΑ ΙΙΙ / ΜΥΣΤΙΚΑ» κυκλοφορεί από την ανεξάρτητη εταιρία Noisyland Recordings σε παραγωγή των NORMA και του Πάνου Παπακώστα (Noisyπ).
Το music video του τραγουδιού «ΑΣΜΑ ΙΙΙ» που κυκλοφόρησε τον Οκτώβριο του 2016 βιντεογράφησε ο Κώστας Μανταλιάς.
Στις 27 Δεκεμβρίου του 2016 οι NORMA γιόρτασαν τα 10 τους χρόνια σε μια επετειακή οπτικοακουστική παράσταση που διοργάνωσε η μπάντα στο «Θέατρο Έκφραση» στα Ιωάννινα. Η συναυλία ηχογραφήθηκε ζωντανά και βιντεοσκοπήθηκε και στο επόμενο χρονικό διάστημα θα κυκλοφορήσει ένα documentary film για τα 10 χρόνια της μπάντας σε σκηνοθεσία του Αναστάση Παπαγγέλη. Κομμάτι της αναμενόμενης αυτής δουλειάς αποτελεί και το live video του τραγουδιού «ΑΡΝΗΘΕΙΣ» που κυκλοφορεί από το Μάιο του 2017.
Στα πλαίσια της συμπλήρωσης των 10 χρόνων των NORMA κυκλοφόρησε από την μπάντα ένα συλλεκτικό επετειακό χειροποίητο package σε 100 αριθμημένα κομμάτια, που περιλαμβάνει ολόκληρη τη δισκογραφία τους σε 4 CDs, 4 Card Postals με φωτογραφίες από τις ισάριθμες περιόδους της μπάντας με το αντίστοιχο line up, καθώς και το συλλεκτικό αυτοκόλλητο των 10 χρόνων, με την επιμέλεια του Διογένη Χαντζόπουλου.
Η μουσική των NORMA ακούγεται και «κατεβαίνει» από τους επίσημους ιστότοπους της μπάντας (normatheband.gr / normatheband.bandcamp.com) καθώς και από όλα τα διαδικτυακά καταστήματα (itunes, spotify, amazon, cdbaby κλπ). Σε φυσική μορφή κυκλοφορεί σε CDs και διατίθεται από την ίδια την μπάντα, στα lives των NORMA καθώς και σε επιλεγμένα σημεία.
Πλήρες και αναλυτικό βιογραφικό των NORMA μπορείτε να βρείτε στο link:
http://elliniko-greek-rock.blogspot.gr/search/label/NORMA%20the%20band
Οι NORMA είναι:
ΘΟΔΩΡΗΣ ΤΣΙΡΩΝΗΣ – ΚΙΘΑΡΕΣ – ΦΩΝΗ
ΓΕΩΡΓΙΑ ΜΑΝΤΖΙΟΥ – ΜΠΑΣΟ
ΚΩΣΤΑΣ ΜΠΕΛΛΟΣ – ΚΙΘΑΡΕΣ, ΦΩΝΗΤΙΚΑ, SAMPLES, ELECTRONICS
ΣΤΕΦΑΝΟΣ ΧΡΗΣΤΙΔΗΣ – ΚΙΘΑΡΕΣ
ΧΡΗΣΤΟΣ ΠΑΠΑΓΙΑΝΝΟΠΟΥΛΟΣ – ΤΥΜΠΑΝΑ
Contact & info:
normatheband.gr
normatheband.bandcamp.com
facebook.com/NORMA the band
youtube.com/NormaTheBand
soundcloud.com/norma-the-band

Self-service καφενείο οικονομικής ενίσχυσης
2018-04-26 15:00 - 23:30 | Ακοιχι
Το Σωματείο Βάσης Σερβιτόρων – Μαγείρων Ιωαννίνων διοργανώνει self-service καφενείο οικονομικής ενίσχυσης, την Πέμπτη 26/04 από τις 15.00 στον Αυτοδιαχειριζόμενο ΚΟΙνωνικό Χώρο Ιωαννίνων.

Εκδήλωση - συζήτηση: Η διαχρονικότητα του ελληνικού επεκτατισμού
2018-04-25 18:00 - 23:30 | Αίθουσα Περιφέρειας, Στοά Σάρκα, 2ος όροφος
Τετάρτη 25 Απριλίου 2018 στις 6 μ.μ.
Αίθουσα Περιφέρειας, Στοά Σάρκα, 2ος όροφος

Ομιλητές:
Παντελής Πουλιόπουλος, εκδότης περιοδικού “Κόκκινος Καβαλάρης”
Χρήστος Καραγιάννης, συγγραφέας “Η ιστορία ενός στρατιώτη, 1918-1922”
Ένωση Παλαιών Πολεμιστών – τομέας Αφιόν Καραχισάρ

Πολιτική Εκδήλωση: Ο πόλεμος στην ανατολική Βοσνία 1992-1995 και οι ελληνικές βλέψεις στα βαλκάνια
2018-04-21 07:30 - 23:30 | F451, Τσακάλωφ 10, Ιωάννινα, Epirus, 45221, Greece
Τα «βιβλία ανομίας» διοργανώνουν Πολιτική Εκδήλωση: Ο πόλεμος στην ανατολική βοσνία 1992-1995 και οι ελληνικές βλέψεις στα βαλκάνια

Λίγα λόγια για την έκδοση από την παρουσίαση των antifa*scripta στην ιστοσελίδα τους:

“Πολιτική Εκδήλωση με αφορμή την έκδοση «Ασφαλής Περιοχή Γκοράζντε»

To Ασφαλής Περιοχή Γκοράζντε είναι ένα κόμικ. Και υποτίθεται πως τα κόμικ δεν πρέπει να τα παίρνουμε στα σοβαρά.
Όμως το Ασφαλής Περιοχή Γκοράζντε μιλάει για μια ιστορία που στα μέρη μας πρέπει να παραμείνει αόρατη. Την ιστορία ενός πολέμου που διεξήχθη λίγα χρόνια πριν και λίγα χιλιόμετρα μακριά, την ιστορία του αιματοκυλίσματος της Βοσνίας από τους Σέρβους Τσέτνικ. Μια ιστορία που εδώ δεν κάνει να ειπωθεί, καθώς αφορά ένα σκοτεινό κεφάλαιο της ελληνικής κοινωνίας και της ελληνικής εξωτερικής πολιτικής. Μια ιστορία ενός από τα μεγαλύτερα εγκλήματα του 20ού αιώνα.
Αυτό το έγκλημα αφορά κι εμάς. Αφορά την εμπλοκή του ελληνικού κράτους στο βαλκανικό σφαγείο, τις ιμπεριαλιστικές του βλέψεις και τα σχέδια του στις πλάτες των Βόσνιων προλετάριων. Αφορά τον κανιβαλισμό της ελληνικής κοινωνίας, τα μακεδονικά συλλαλητήρια και τον νέο ελληνικό φασισμό.
Τόσο η ελληνική κοινωνία, όσο και το ελληνικό κράτος μπορεί να παριστάνει όσο θέλει ότι έχει ξεχάσει τα όσα έκανε στο γιουγκοσλαβικό εμφύλιο. Μπορεί να παριστάνει όσο θέλει ότι έχει σκοπό να «κάνει την αυτοκριτική της και να διερευνήσει τη συνενοχή της».[1] Η πραγματικότητα παραμένει ότι η στήριξη προς τους Σέρβους φασίστες δεν ήταν ούτε κάποιο λάθος, ούτε κάποια παρεξήγηση. Ήταν κρατική πολιτική και μάλιστα με την πλήρη συναίνεση του εθνικού κορμού. Στην καρδιά της υπήρχαν οι ελληνικές βλέψεις προς το νεόκοπο κράτος της Μακεδονίας.
Είναι γι’ αυτό που στην Ελλάδα των ‘90s οι Σέρβοι Τσέτνικ είχαν γίνει «Orthodox Brothers» και οι Σέρβοι σφαγείς είχαν γίνει celebrities. Είναι για αυτό που ο Κάρατζιτς επισκέφτηκε την Ελλάδα και προς τιμήν του οργανώθηκε εκδήλωση στο κατάμεστο ΣΕΦ, όπου ήταν παρόν όλο το πολιτικό φάσμα, από την άκρα (ο θεός να την κάνει) αριστερά μέχρι την άκρα δεξιά.
Είναι γι’ αυτό που διοργανώθηκαν τα πολυπληθή μακεδονικά συλλαλητήρια. Εκεί ο τότε δήμαρχος Θεσσαλονίκης Ντίνος Κοσμόπουλος, με φωνή Αδόλφου Χίτλερ, υπερθεμάτιζε για τα
«εθνικά μας δίκια». Στο φόντο πετούσαν Σινούκ, κι ο δήμαρχος έλεγε ότι «είμαστε πυλώνας σταθερότητας και ειρήνης στην περιοχή».
Είναι για αυτό που ο Διοικητής της Ελληνικής Εθελοντικής Φρουράς (των Ελλήνων παραστρατιωτικών που πολέμησαν πλάι στους Σέρβους φασίστες) έλεγε ότι «ακόμα και κόβοντας τα Σκόπια μπορείτε να υπολογίζετε σε μας» και ο μεταφραστής του, ο πράκτορας Άρης Μουσιώνης[2]χαμογελούσε ένοχα.
Αυτά και άλλα πολλά έκανε τότε το ελληνικό κράτος. Οπότε όσο κι αν παριστάνει το θλιμμένο για τα όσα συντελέστηκαν τότε, όσο κι αν μιλάει για «αυτοκριτική», δεν έχει καμία σημασία. Γιατί τα σχέδιά του για τη Μακεδονία μπορεί να έχουν μπει πλέον στον πάγο, αλλά αυτό δε σημαίνει ότι το κεφάλαιο «Βαλκάνια» έχει κλείσει οριστικά. Ούτε ότι οι καιροί μας είναι πιο ήρεμοι. Το αντίθετο. Σήμερα, οι ορέξεις του ελληνικού κράτους έχουν χτυπήσει κόκκινο. Τα θερμά επεισόδια στο Αιγαίο δίνουν και παίρνουν, η «τουρκική προκλητικότητα» έχει ξεπεράσει στο δημόσιο λόγο ακόμα και τον «τρισκατάρατο Σόιμπλε», και από τις οθόνες της TV μιλούν καθημερινά όλοι οι πράκτορες της χώρας.
Ας θυμηθούμε λοιπόν αυτή την (όχι και τόσο) παλιά ιστορία· είναι πολύ πιθανόν να τη θυμηθούμε με το στανιό στο άμεσο μέλλον.”

[1] Ξένια Κουναλάκη, Σρεμπρένιτσα και Ελλάδα, Καθημερινή, 23/11/2017

[2] Ιδρυτής της M.K.O. «Εταιρία Ελληνοσερβικής Φιλίας» η οποία «χρηματοδοτείτο κατά 75% από το Υπ. Εξ.» (άραγε το υπόλοιπο 25% από πού ήταν;) και γενικός μεταφραστής του ελληνοσερβικού διαλόγου (οι δουλειές για τους πράκτορες που ήξεραν σέρβικα πρέπει να είχαν ανοίξει για τα καλά στα ‘90s). Μετέπειτα έγινε βουλευτής με το ΠΑ.ΣΟ.Κ., μέλος των Γιατρών του Κόσμου, διοικητής της Α’ Υγειονομικής Περιφέρειας Αττικής, και πολλά άλλα από τα πόστα που αναλαμβάνει ένας πράκτορας.

Ελευθεριακό εργαστήρι Fahrenheit 451 – Tσακάλωφ 20, Άλσος

Saturday, 21 April, 2018 – 19:30

year:

2018

Soundsystem Culture, vol.2
2018-04-20 19:00 - 2018-04-21 02:00 | Κατάληψη Αντιβίωση, Παπανδρέου και Μπελογιάννη γωνία, ιωαννινα, Greece
Έρχονται από την Κέρκυρα, για να συνδράμουν με τη σειρά τους στη διάδοση της “Soundsystem” κουλτούρας στα Ιωάννινα!
Την Παρασκευή 20 Απριλίου και ώρα 21:00 (9η βραδινή), στην κατάληψη αντιβίωση, θα πραγματοποιηθεί session-party από τη WADADA Family!
(Τα έσοδα της εκδήλωσης θα διατεθούν για την κατασκευή στούντιο του REBEL kollektiv)

Πανελλήνια συνάντηση αυτοοργανωμένων ραδιοφώνων
2018-04-20 08:00 - 2018-04-22 17:00

5 χρόνια κατάληψη στέγης Σαχίνη 3
2018-04-03 20:00 - 23:00 | Κατάληψη Σαχίνη, ioannina, Greece
Γυρνώντας πίσω στις 23 Μαρτίου 2013, ας επαναλάβουμε την καταληκτική /πρόταση του κειμένου αυτοπαρουσίασης μας: Δεν υπάρχει καλύτερος τρόπος να κάνεις αλληλεγγύη στις καταλήψεις, από το να κάνεις νέες καταλήψεις. Είτε πρόκειται για καταλήψεις κτιρίων, γης ή χώρων δουλειάς.

Προβολή-καφενείο μπαρ οικονομικής ενίσχυσης
2018-03-30 19:00 - 23:30 | Κατάληψη Αντιβίωση, Παπανδρέου και Μπελογιάννη γωνία, ιωαννινα, Greece
Προβολή του ντοκιμαντέρ Κill ‘em’ all.
Η ελληνοσερβική φιλία, η σφαγή στη Βοσνία, και η ελπίδα μοιρασιάς του κράτους της Μακεδονίας

ΒΙΒΛΙΟΠΑΡΟΥΣΙΑΣΗ – ΣΥΖΗΤΗΣΗ του βιβλίου «Από τις κερκίδες στα χαρακώματα – το ποδόσφαιρο ως αφήγηση του πολέμου – η γιουγκοσλαβική εμπειρία»
2018-03-24 19:30 - 23:30 | F451, Τσακάλωφ 10, Ιωάννινα, Epirus, 45221, Greece
Από τις κερκίδες στα χαρακώματα | Βιβλιοπαρουσίαση
Το αυτοοργανωμένο αθλητικό σωματείο «απείθαρχος» & η ομάδα διακίνησης εντύπων «βιβλία ανομίας» διοργανώνουν ΒΙΒΛΙΟΠΑΡΟΥΣΙΑΣΗ – ΣΥΖΗΤΗΣΗ του βιβλίου «Από τις κερκίδες στα χαρακώματα – το ποδόσφαιρο ως αφήγηση του πολέμου – η γιουγκοσλαβική εμπειρία», του Ίβαν Τσόλοβιτς, εκδ. Ισνάφι, 2008.
Το Σάββατο 24/03/2018 και ώρα 19:30 στο ελευθεριακό εργαστήρι Fahrenheit 451, Τσακάλωφ 20 (Άλσος)
Από το οπισθόφυλλο του βιβλίου:
Λίγοι γνωρίζουν ότι το εναρκτήριο σφύριγμα του πολέμου μεταξύ Κροατών και Σέρβων έλαβε χώρα μια Κυριακή απόγευμα στο γήπεδο του Ζάγκρεμπ. Όπως επίσης και το ότι ο εγκληματίας πολέμου Αρκάν, για τη συγκρότηση των τρομερών Τίγρεων, στράφηκε στους συνδέσμους οπαδών των ομάδων του Βελιγραδίου. Αυτά τα γεγονότα αρκούν για να επιβεβαιώσουν ότι το ποδόσφαιρο είναι «κάτι περισσότερο» από παιχνίδι. Αυτό το «κάτι περισσότερο» ερευνά ο Ίβαν Τσόλοβιτς βάζοντας στο μικροσκόπιο τη γλώσσα της αθλητικής δημοσιογραφίας, το μυθολογικό υπόστρωμα που καλλιεργείται από τον τύπο σε καιρό ειρήνης, τη μάχη μεταξύ του “εμείς και οι άλλοι” και κάποιες από τις χαρακτηριστικές συμπεριφορές των χούλιγκανς-οπαδών. Ο συγγραφέας προσπαθεί να φωτίσει αυτή τη διαδρομή, αυτές τις διαδικασίες και μηχανισμούς που οδήγησαν κάποιους νέους από τη συμβολική μάχη της κερκίδας στα υπαρκτά χαρακώματα του πολέμου. Σε αυτή τη διαδικασία ο ρόλος των επισήμων και των δημοσιογραφικών θεωρείων δεν ήταν ούτε παθητικός, ούτε ουδέτερος, καθώς εκμεταλλεύτηκαν την οπαδική κουλτούρα για την εξυπηρέτηση των εθνικιστικών επιδιώξεών τους. Οι οπαδοί για άλλη μια φορά ήταν συνεπείς στο ραντεβού τους…
apeitharxos1312.wordpress.com – vivliaanomias.gr

HIP-HOP LIVE από τη Schoolικότρυπα
2018-03-23 21:00 - 23:30 | Κατάληψη Αντιβίωση, Παπανδρέου και Μπελογιάννη γωνία, ιωαννινα, Greece
HIP-HOP LIVE από τη Schoolικότρυπα ενάντια σε παρελάσεις, εθνικά συλλαλητήρια και γιορτές Παρασκευή 23/03 στις 21:00 στην κατάληψη Αντιβίωση!

Darkwave στον ακοιχι
2018-03-22 20:00 - 2018-03-23 01:00 | Ακοιχι
Darkwave bar στον ακοιχι για την αναβάθμιση των υποδομών μας

Μουσική Παρουσίαση της ποιητικής συλλογής "ΑΤΑΚΤΑ ΠΟΕΜΑΤΑ"
2018-03-07 20:00 - 23:30 | F451, Τσακάλωφ 10, Ιωάννινα, Epirus, 45221, Greece
Τετάρτη 7 Μαρτίου η ομάδα διακίνησης εντύπων “βιβλία ανομίας” διοργανώνει Μουσική Παρουσίαση
της ποιητικής συλλογής “ΑΤΑΚΤΑ ΠΟΕΜΑΤΑ”, εκδ. Καμιονέτα,
με τη συνοδεία βιρτουόζων μουσικών,
επιρρεπών στους αυτοσχεδιασμούς…
Ώρα 20:00 στο F451

Κύκλος Σεμιναρίων: "Ο Ήχος κι οι Εφαρμογές του"
2018-03-04 17:30 - 2018-03-18 22:00 | F451, Τσακάλωφ 10, Ιωάννινα, Epirus, 45221, Greece
Τις επόμενες τρείς Κυριακές, 04, 11 & 18, θα διεξαχθούν σεμινάρια-παρουσίαση ήχου, στο ελευθεριακό εργαστήρι F451 .
Σκοπός των παρουσιάσεων είναι η παρουσίαση και εξοικείωση των συμμετεχόντων με έννοιες που σχετίζονται με την επιστήμη του ήχου σε ένα γενικότερο σφαιρικό πλαίσιο. Δεν θα γίνει εκτενής αναφορά σε μαθηματικές έννοιες και μοντελοποιήσεις των ηχητικών φαινομένων (παρ’ όλα αυτά κάποιες βασικές έννοιες θα παρουσιαστούνε και μαθηματικά) και θα γίνει προσπάθεια ποιοτικής περιγραφής με σκοπό την κατανόησή τους σε πρακτικό και όχι σε ακαδημαϊκό επίπεδο.
Στην διάρκεια των παρουσιάσεων/συζητήσεων θα παρουσιαστούν βασικές έννοιες που σχετίζονται με τον ήχο γενικότερα, τις βασικές αρχές της ακουστικής χώρων, τους ηλεκτροακουστικούς μετατροπείς, την ψυχοακουστική και θα γίνει αναφορά σε εργαλεία που χρησιμοποιούνται και από ηχολήπτες για την δημιουργία ακουστικών «εντυπώσεων» αλλά και από σχεδιαστές και τεχνικούς ηχοσυστημάτων για την βελτιστοποίηση αυτών. Τέλος, σαν σύνοψη θα παρουσιαστούν οι βασικές αρχές σχεδιασμού ηχοσυστημάτων όπου θα γίνει χρήση όλων των προηγούμενων θεμάτων συνδυαστικά.
Οι τίτλοι των κεφαλαίων με την σειρά που θα παρουσιαστούν είναι οι εξής:
– Κεφάλαιο 1ο: Εισαγωγή στον ήχο
– Κεφάλαιο 2ο: Ακουστική χώρων
– Κεφάλαιο 3ο: Ηλεκτροακουστικοί μετατροπείς
– Κεφάλαιο 4ο: Ψυχοακουστική
– Κεφάλαιο 5ο: Επεξεργαστές σήματος
– Κεφάλαιο 6ο: Σχεδιασμός ηχοσυστημάτων
Στην συνέχεια φαίνεται το αναλυτικό πρόγραμμα των παρουσιάσεων και η ύλη που θα παρουσιαστεί. Προτάσεις για αλλαγές ή προσθήκη επιπλέον (ή αφαίρεση) θεμάτων είναι ευπρόσδεκτες και θεμιτές για να καλυφθούν οι ανάγκες/επιθυμίες των συμμετεχόντων.
—— Κεφάλαιο 1ο – Εισαγωγή ——
– Τι είναι ο ήχος;
– Εφαρμογές του ήχου
– Η φύση του ήχου και τα χαρακτηριστικά του
* Συχνότητα και περίοδος, μήκος κύματος, πλάτος, φάση, ταχύτητα
* Μονοχρωματικοί/Μονοσυχνοτικοί ήχοι
* Σύνθετοι ήχοι
– Γραμμικότητα, γραμμική υπέρθεση
* Η έννοια της γραμμικότητας
* Υπέρθεση/Συμβολή κυμάτων
* Διακρότημα
– Διαφορετικές “απεικονίσεις” του ήχου
* Πεδίο του χρόνου
* Πεδίο των συχνοτήτων
– Στάθμες και το dB
* Ορισμός του dB
* Peak και Average τιμές
* Root-Mean-Square (RMS)
* Crest Factor
* dBm, dBu, dBW, dBV, dBSPL, dBSWL και άλλα…
– Ηχητικά/Κυματικά φαινόμενα
* Ανάκλαση, απορρόφηση, διάδοση
* Περίθλαση
* Διάθλαση
* Φιανόμενο Doppler
– Παραδείγματα
– Ερωτήσεις
—— Κεφάλαιο 2ο – Ακουστική Χώρων ——
– Εισαγωγή στον διαχωρισμό του “μεγέθους” των χώρων
* Μήκος κύματος
* Διάγραμμα διαχωρισμού συχνοτικών περιοχών χώρου (Schroeder)
* Υπολογισμός κριτηρίων (προαιρετικό)
– Ακουστικά μικροί χώροι
* Στάσιμα κύματα
> Αξονικά
> Εφαπτομενικά
> Πλάγια
* Πλήθος και εύρος στάσιμων κυμάτων
* Βέλτιστες διαστάσεις χώρου
* Παραδειγματα
* Ερωτήσεις
– Ακουστικά μεγάλοι χώροι
* Ακουστικά φαινόμενα
> Απορρόφηση
~ Παθητική
~ Ενεργή
> Διάχυση
* Ακουστικοί δείκτες
> Χρόνος αντήχησης
~ Sabin, Norris – Eyring, Fitzroy
~ Συνθήκες για την εγκυρότητα του δείκτη
~ Critical Distance
~ EDT, T10, T20, T30
> Clarity (C50, C80)
> Definition (D50)
> Bass Ratio
> STI και RASTI
> Articulation Loss of Consonance (AlCons%)
* “Ιδανικές τιμές” ακουστικών δεικτών
* Παραδείγματα
* Ερωτήσεις
– Σύνοψη (να δούμε τι γίνεται όταν τα βάλεις όλα μαζί…!!!)
– Παραδείγματα
– Ερωτήσεις
—— Κεφάλαιο 3ο – Ηλεκτροακουστικοί μετατροπείς ——
– Είδη ηλεκτροακουστικών μετατροπέων
* Μικρόφωνα (και άλλες συσκευές “εισόδου”)
> Ηλεκτροδυναμικά
> Πυκνοτικά και electret
> Ταινίας
> Πιεζοηλεκτρικά
* Μεγάφωνα (και άλλες συσκευές “εξόδου”)
> Ηλεκτροδυναμικά
> Ηλεκτροστατικά
> Πιεζοηλεκτρικά
– Χαρακτηριστικά ηλεκτροακουστικών μετατροπέων
* Συχνοτική απόκριση
* Χρονική απόκριση
* Πολικό διάγραμμα
> Μικρόφωνα
~ Πίεσης
~ Διαφοράς πίεσης
! Εφέ εγγύτητας (Proximity Effect)
~ Ζώνης πίεσης (Pressure Zone Microphones – PZM)
~ Random Energy Efficiency (REE), Distance Factor
> Μεγάφωνα
~ Directivity Factor, Directivity Index (DI)
* Ευαισθησία
> Μικρόφωνα
> Μεγάφωνα
* Ισχύς μεγαφώνων
* Αντίσταση/Εμπέδηση (Impedance)
* Θόρυβος και παραμόρφωση
> THD + N
> Μικρόφωνα
> Μεγάφωνα
~ Peak – Over-excursion
~ Intermodulation
~ Harmonics – Subharmonics
– Παραδείγματα
– Ερωτήσεις
—— Κεφάλαιο 4ο – Ψυχοακουστική ——
– Τι είναι η ψυχοακουστική;
– Αντικειμενικά και υποκειμενικά μεγέθη
> Στάθμη και ακουστότητα
> Συχνότητα και τονικό ύψος
– Ανατομία του ακουστικού συστήματος
* Έξω αυτί
* Μέσο αυτί
* Έσω αυτί
– Αντίληψη της έντασης – Ακουστότητα
* Καμπύλες ίσης ακουστότητας (Fletcher & Manson)
* Κλίμακα των phones
* Critical Bands
– Αντίληψη τονικού ύψους
* Χωρική θεωρία
* Χρονική θεωρία
* Pitch JND
* Φαινόμενο χαμένης θεμελίου (Missing Fundamental)
– Φαινόμενο επικάλυψης (Masking Effect)
* Masking
* Masking και χωρική θεωρία
* Χρονικό Masking
> Forward Masking
> Backward Masking
– Αντίληψη χώρου (Spatial Hearing)
* Αντίληψη κατεύθυνσης
> Haas effect
> ITD και ILD
> Stereo
> Οριζόντιο και κάθετο επίπεδο
> Βάθος και τρίτη διάσταση
* Διχωτική ακοή (Binaural)
> HRTFs
> 3D Sound
* Coctail Party
– Reverbs
* Artificial Reverbs
* Convolution Reverbs
– Παραδειγματα
– Ερωτήσεις
—— Κεφάλαιο 5ο – Επεξεργαστές σήματος ——
– Δυναμικοί επεξεργαστές
* Compressors
* Limiters
* Gate
* Expanders
* Multiband Compressors
– Φασματικοί επεξεργαστές
* Φίλτρα ισοστάθμισης (Equalizers)
> Παραμετρικά
> Γραφικά
– Delays
– Reverbs
– Παραδείγματα (πολλά…!!!)
– Ερωτήσεις
—— Κεφάλαιο 6ο – Σχεδιασμός ηχοσυστημάτων ——
– Στόχοι κατά τον σχεδιασμό ενός ηχοσυστήματος
– Διαχωριστές συχνοτήτων (crossovers)
* Τοπολογίες
* Ρυθμός αποκοπής
* Απόκριση συχνότητας
> Πλάτος
> Φάση
– Ενισχυτές
* Matching με ηχεία
> Power handling
> Damping Factor
> Current capability (?)
> Impedance και stability
– Interfacing
* Unbalanced
* Balanced
* Unbalanced-to-Balanced
> Direct Injection Box (DI)
> Μετασχηματιστές
> “Short-circuits”
* Balanced-to-Unbalanced
* Γείωση και βρόγχοι γείωσης (ground-loops)
– Gain Structure
* Δυναμικό εύρος
* Θόρυβος
* Signal-to-Noise Ratio (SNR)
– Processors και Controllers
* Separate processors
* Controllers = Dedicated Processors
* Amplified Controllers
– Ισοστάθμιση
* Ισοστάθμιση υπομονάδων του συστήματος
* Ισοστάθμιση συστήματος
* Feedback και monitor ringing
* Πότε έχει νόημα και πότε όχι;
– Συγχρονισμός υπομονάδων του συστήματος
* Intercabinet time alignment
> Crossover polarity
* Loudspeaker time alignment
* Main και Sub time alignment
* Main και delay time alignment
> Haas effect
– Παραδείγματα
– Ερωτήσεις

Piano Bar
2018-02-20 20:00 - 2018-02-21 02:00 | F451, Τσακάλωφ 10, Ιωάννινα, Epirus, 45221, Greece

Βιβλιοπαρουσίαση-Συζήτηση: Σάντοκαν, Μια Ιστορία Της Καμόρα
2018-02-16 21:00 - 2018-02-17 23:30 | F451, Τσακάλωφ 10, Ιωάννινα, Epirus, 45221, Greece
Παρασκευή 16 Φλεβάρη προβολή ταινίας Γόμορρα στο F451

Προβολή "Τα όμορφα χωριά όμορφα καίγονται"
2018-02-11 19:00 - 23:30 | F451, Τσακάλωφ 10, Ιωάννινα, Epirus, 45221, Greece

Kαφενείο Oικονομικής Eνίσχυσης
2018-02-09 20:00 - 23:30 | F451, Τσακάλωφ 10, Ιωάννινα, Epirus, 45221, Greece
Παρασκευή 9 Φλεβάρη καφενείο οικονομικής ενίσχυσης του Σωματείου Βάσης Σερβιτόρων & Μαγείρων Ιωαννίνων από τις 20:00 στο ελευθεριακό εργαστήρι F451

BAR στην Κατάληψη Αντιβίωση
2018-02-03 21:00 - 23:30 | Κατάληψη Αντιβίωση, Παπανδρέου και Μπελογιάννη γωνία, ιωαννινα, Greece
Σάββατο 3 Φλεβάρη BAR στην Κατάληψη Αντιβίωση

https://www.facebook.com/events/1264269757006457/

French hip hop
2018-02-01 20:00 | F451, Τσακάλωφ 10, Ιωάννινα, Epirus, 45221, Greece
6/10/2015: η αστυνομία εκκενώνει την κατάληψη “ACTA ET VERBA”. Απολογισμός: σύλληψη συντρόφου καθώς & τραυματισμός δεύτερου. Το ζήτημα εκείνης της μέρας εκκρεμεί τόσο δικαστικά όσο και στο ζήτημα της υγείας του 2ου όπου απαιτείται στήριξη (οικονομική). Σε αυτήν την υπόθεση εκκρεμεί ακόμα μία δίκη σχετικά με την σύλληψη 3ου συντρόφου επειδή δεν άρεσε η παρουσία του στην αστυνομία για την προαναφερθείσα υπόθεση, η οποία πήρε αναβολή εκείνη την ημέρα.
Ως ομάδα στηρίζουμε την υπόθεση του συντρόφου που τραυματίστηκε τότε μιας και απαιτούνται αρκετά μεροκάμματα για να καλυφθεί κάτι τέτοιο! Και για εκεί προορίζονται τα όποια έσοδα!

Κανένας μόνος του !
Αλληλεγγύη – Αξιοπρέπεια – Αυτοοργάνωση

https://www.facebook.com/events/165411894110888/

3 χρόνια ανα-κατάληψη Αντιβίωση, 3ήμερο εκδηλώσεων
2018-01-26 18:00 - 2018-01-29 01:00
ΠΑΡΑΣΚΕΥΗ 26/1
18:00 Παρουσίαση της μπροσούρας:
«Ιδιωτικοποίησεις : Μία ακόμη πτυχή της υποτίμησης των
ζωών μας» από τους Πυρανθός, Άνω θρώσκω,
και Συλλογικότητα από τα ανατολικά. (από Θεσ/νίκη)
23:00 live με τις μπάντες
ΚΑΡΚΙΝΩΜΑ και ΣΤΡΑΦΙ
ΣΑΒΒΑΤΟ 27/1
16:00 ΠΟΡΕΙΑ στην «γειτονιά των καταλήψεων».
Σημείο συνάντησης στην κατάληψη αντιβίωση.19:00 (αυστηρά!) Εκδήλωση – συζήτηση για το νέο σωφρο-
νιστικό και ποινικό κώδικα. Θα υπάρξει τηλεφωνική
επικοινωνία με μέλος της Επιτροπής Αγώνα Κρατουμέ-
νων. Στη συνέχεια θα ακολουθήσει καφενείο.
ΚΥΡΙΑΚΗ 28/1
20:00 Προβολή του ντοκιμαντέρ «Πως το
καταλάβαμε» από την Villa Αμαλίας για την
ιστορία των καταλήψεων.
Θα ακολουθήσει bar και ξεκούραση

ΣΥΓΚΕΝΤΡΩΣΗ ΑΛΛΗΛΕΓΓΥΗΣ ΣΤΗΝ ΑΠΟΛΥΜΕΝΗ ΕΡΓΑΖΟΜΕΝΗ ΤΟΥ ΙΠΠΟΚΡΑΤΕΙΟΥ ΙΩΑΝΝΙΝΩΝ.
2017-11-15 09:00 - 14:00 | Δικαστικό Μέγαρο, Ιωάννινα, Greece
ΣΤΟ ΙΠΠΟΚΡΑΤΕΙΟ ΑΚΟΥΣΤΕ ΤΟ ΚΑΛΑ, ΟΙ ΑΠΟΛΥΣΕΙΣ ΘΑ ΜΕΙΝΟΥΝ ΣΤΑ ΧΑΡΤΙΑ

Στις 213 τα αφεντικά του ιδιωτικού διαγνωστικού κέντρου «Ιπποκράτειο Ιωαννίνων» απολύουν μια εργαζόμενη άδικα και εκδικητικά. Η αφήγηση της εργοδοσίας είναι ότι η εργαζόμενη δεν έκανε καλά την δουλειά της, στηρίζοντας τον ισχυρισμό αυτό στην απουσία της από ένα meeting και στη λήψη ορισμένων αναρρωτικών αδειών. Η εργοδοσία πριν φτάσει στο σημείο να απολύσει την εργαζόμενη είχε διατυπώσει σε κατ’ ιδίαν συζήτηση μαζί της πως σκοπό είχε να την οδηγήσει σε παραίτηση, μια τακτική η οποία δεν είναι καινούρια, αφού με αυτό τον τρόπο χάνεις κάθε δικαίωμα για αποζημίωση, εξοικονομώντας χρήματα στο αφεντικό.
Κάνω καλά τη δουλειά μου για τα αφεντικά σημαίνει να δουλεύεις με τρείς και εξήντα και να μην λες κουβέντα. Να είσαι ανασφάλιστος ή αν είσαι ασφαλισμένος να είσαι τις μισές ώρες, να κάνεις εθελοντική εργασία εκτός του ωραρίου σου, να δουλεύεις υπερωρίες χωρίς να ζητάς επιπλέον χρήματα, να μην κάνεις απεργία, να σκύβεις το κεφάλι σε κάθε τους προσταγή και να κινδυνεύει ακόμη και η ζωή σου, όπως μας δείχνουν τα πρόσφατα εργατικά ατυχήματα διανομέων στο mikel και τη speedex. Με λίγα λόγια, να κάνεις καλά την δουλειά σου σημαίνει να παράγεις όσο μεγαλύτερο κέρδος γίνεται για τα αφεντικά με κάθε θυσία.
Βέβαια τα αφεντικά και το κράτος τους, είτε με αριστερό είτε με δεξιό διαχειριστή, διαθέτουν ένα τεράστιο νομικό οπλοστάσιο για να υποτιμούν την εργασία και συνολικά τη ζωή των από κάτω. Αυτό το οπλοστάσιο το επεκτείνουν συνεχώς και δεν θα ησυχάσουν μέχρι να τσακίσουν και το τελευταίο εργασιακό δικαίωμα που υπάρχει. Ακριβώς σε αυτό στοχεύουν και τα τελευταία μέτρα με την αύξηση φόρων σε χαμηλόμισθους και συνταξιούχους και με την νομιμοποίηση των μαζικών απολύσεων με την κατάργηση του περιορισμού έως 5% απολύσεων προσωπικού το μήνα για κάθε εταιρεία.
Ενάντια στους σχεδιασμούς των αφεντικών, του κράτους και των διαχειριστών τους προτάσσουμε την οργάνωση της τάξης μας έτσι ώστε οι δικές τους προσταγές και πράξεις να λαμβάνουν απαντήσεις. Προτάσσουμε τη συλλογικοποίηση των αναγκών μας μέσα από αντιεραρχικά σωματεία βάσης μέσω των οποίων θα διεκδικούμε οργανωμένα τα δικαιώματα μας. Η δουλειά την οποία πρέπει να κάνουν οι εργαζόμενοι είναι να χαλάνε τη δουλειά των αφεντάδων τους μέχρι να γκρεμίσουν αυτό τον κόσμο της επισφάλειας, των απολύσεων, της καταστολής και της καταπίεσης.
ΑΜΕΣΗ ΕΠΑΝΑΠΡΟΣΛΗΨΗ ΤΗΣ ΕΡΓΑΖΟΜΕΝΗΣ
ΚΑΤΑΒΟΛΗ ΟΛΩΝ ΤΩΝ ΔΕΔΟΥΛΕΥΜΕΝΩΝ
ΕΛΕΥΘΕΡΙΑΚΗ ΣΥΝΔΙΚΑΛΙΣΤΙΚΗ ΕΝΩΣΗ ΙΩΑΝΝΙΝΩΝ
eseioanninon.squat.gr ese.ioanninon@gmail.com

Εκδήλωση - Συζήτηση | Άμεση παύση της εξόρυξης στις Σκουριές και πέριξ...
2017-11-11 20:00 - 23:00 | F451, Τσακάλωφ 10, Ιωάννινα, Epirus, 45221, Greece
Εισήγηση: Επιτροπή Αγώνα Μεγάλης Παναγιάς

Σάββατο 04/11/2017, 20:00, στο Ελευθεριακό Εργαστήρι Fahrenheit 451, Τσακάλωφ 20, Άλσος

Κατά τη διάρκεια της εκδήλωσης θα μαζεύονται χρήματα για τα δικαστικά έξοδα των διωκόμενων.

Με την πολιτική υποστήριξη της Σεμπρεβίβα, πολυθεματικής πολιτικής συλλογικότητας του α/α/α χώρου, με σημείο αναφοράς τα Γιάννινα.

Βιβλιοπαρουσίαση - Συζήτηση: Η έφοδος των καπιταλιστών στο διάστημα - η δυστοπία της αποίκησης των πλανητών
2017-11-10 19:00 - 23:00 | F451, Τσακάλωφ 10, Ιωάννινα, Epirus, 45221, Greece
«Η κούρσα της αποίκησης του διαστήματος, που συγκεντρώνει γύρω της καπιταλιστές, κρατικές πολεμικές μηχανές και την τεχνοεπιστημονική ελίτ, αποτελεί διέξοδο για το κεφάλαιο αλλά και εφαλτήριο για τον κοινωνικό, πολιτικό και οικονομικό μετασχηματισμό του καπιταλιστικού συστήματος σε κάτι νέο. Στο παρελθόν, η περίοδος της αποικιοκρατίας ήταν το πέρασμα από τη φεουδαρχία στον καπιταλισμό- ένα πέρασμα που ο χρονικός του ορίζοντας διήρκησε αρκετές δεκαετίες ή και αιώνες. Στο παρόν και στο μέλλον, η γνώση που παράγεται, τα κεφάλαια που επενδύονται, ο ανταγωνισμός που αυξάνεται, η ενεργή συμμετοχή των ιδιωτικών κεφαλαίων, η υπάρχουσα κοινωνικοοικονομική κατάσταση, οι αλλαγές που συντελούνται ήδη μέσα στον καπιταλιστικό κόσμο (αυτοματοποίηση παραγωγής, δεξαμενές ανέργων, συγκέντρωση πλούτου, κατάργηση «κοινωνικών συμβολαίων» και των μόνιμων εργασιακών σχέσεων και ό,τι άλλο έχει περιγραφεί έως τώρα) και οι νέοι υπό αποίκηση τόποι, αποτελούν ενδείξεις πως οι αλλαγές που συμβαίνουν θα είναι κατακλυσμιαίες και ριζικές, θα είναι κάτι περισσότερο από «μια ακόμα αναδιάθρωση» του κεφαλαίου. Ένα νέο οικονομικοπολιτικό σύστημα, γεννημένο από τα σπλάχνα του κεφαλαιοκρατικού συστήματος και των οπαδών της ελεύθερης αγοράς αναδύεται και έρχεται ορμητικά κατά πάνω μας.»

Μια είναι η λύση στη βαρυχειμωνιά
2017-10-24 20:00 - 2017-10-25 00:00 | F451, Τσακάλωφ 10, Ιωάννινα, Epirus, 45221, Greece

Η ομάδα διακίνησης εντύπων «Βιβλία Ανομίας» διοργανώνει Εκδήλωση - Συζήτηση
2017-10-19 19:00 - 23:00 | F451, Τσακάλωφ 10, Ιωάννινα, Epirus, 45221, Greece
Θέματα:

φυλακή | έγκλημα | σωφρονισμός | τιμωρία | εγκλεισμός | η κοινωνία της φυλακής | αγώνες ενάντια στην φυλακή | ποινικοποίηση κοινωνικών & ταξικών αντιστάσεων.
με τον αναρχικό κομμουνιστή Τάσο Θεοφίλου επ’ αφορμή της έκδοσης των βιβλίων του 32 βήματα από εκδόσεις καψιμί και ΑΤΤΙKA 45 εκδόσεις ΜΟΛΟΤ.

Την Πέμπτη 19/10/2017 στις 19:00 στο ελευθεριακό εργαστήρι Fahrenheit 451 – Τσακάλωφ 20, Άλσος

Προβολή ταινίας: i cento passi (εκατό βήματα)
2017-10-17 20:00 - 23:30 | F451, Τσακάλωφ 10, Ιωάννινα, Epirus, 45221, Greece
Ο Giusepe Ιmpastato υπήρξε ιδρυτικό μέλος του “Radio Aut” στην Ιταλία. Πυροδοτεί με την σειρά του κινήσεις ενάντια στην ιταλική μαφια. Διάχυτος και μαζικός μηχανισμός η ιταλική μαφία που κρύβεται σε πλέγμα καθημερινών σχέσεων… Από την οικογένεια μέχρι προφανώς την αστυνομία. Μια ταινία του 2000 για ένα θέμα που παραμένει επίκαιρο και φυσικά όχι μόνο στην Ιταλία!
Η ταινία εξελίσσεται στην εποχή μετά τον δευτέρο παγκοσμιο πόλεμο. Εποχή που χαρακτηρίζεται από ραγδαίες αλλάγες στην οικονομία, με μαζική εσωτερική μετανάστευση από το νότο στο βορρά, αλλά και με οργάνωση της μαφίας. Το ιταλικό κομμουνιστικό κόμμα με τις γνωστές επιλογές του στέλνει εκτός της δομής του μαζικά κόσμο που με την σειρά του πυροδοτεί πολλές τάσεις του ευρύτερου κινήματος. Ενας από αυτούς είναι και ο πρωταγωνιστής στην ταινία “i cento passi”.
Την ιδια περίοδο από το ‘69 κυρίως και μετά ξεκινά από την CIA και την ελληνική χούντα προσπάθεια για πραξικόπημα στην Ιταλία με επιχειρήσεις που οργανώνονται και στην χώρα μας. Αυτές οι επιχειρήσεις εστιάζουν περισσότερο σε επιθέσεις κατά αμάχων σε σιδηροδρομικούς σταθμούς, τρένα, τράπεζες, και σε αλλους δημόσιους χώρους στερόντας τη ζωή σε εκατοντάδες αθώους.

Με αυτό το τρόπο στοχοποιείται το ευρύτερο κίνημα. Γνωστό το έργο «Ο τυχαίος θάνατος ενός αναρχικου» στη χώρα μας όπου η αστυνομία “αυτοκτονεi” άνθρωπο του κινήματος. Μετά από πολλές δεκαετίες ακόμα και σε δικαστήρια αποδεικνύεται ότι η στρατηγική της έντασης ήταν ουσιαστικά μια προσπάθεια για την κατάληψη εξουσίας από τους φασίστες χωρίς ουσιαστικά η αστική δημοκρατία να τιμωρήσει κανέναν παρόλες τις κυβερνησεις που άλλαξαν.
Από την άλλη κατά την περίοδο 70-80 προφυλακίζεται πενταψήφιος αριθμός αγωνιστών (Απρίλης 77) ουσιαστικά για τρομοκρατία. Προφυλακίσεις πολλών ετών και με ανθρώπους που έχουν συνέπειες μέχρι σήμερα. Ορόσημο ιστορικά υπήρξε και η απαγωγή του Aldo Μoro, από τις ερυθρες ταξιαρχίες. Κίνηση που δεν θα κρίνουμε εμείς σήμερα αλλά όσον αφορά το σημερινό έργο που θα δούμε, αυτή η κίνηση πήρε όλα τα φώτα της δημοσιοτητας πάνω της (όχι φυσικά επειδή εγιναν την ιδια ακριβως χρονικη περιοδο) και ουσιαστικά κανένας να μην θυμάται στην χώρα μας τον Giusepe Impastato αλλά και τόσους άλλους.
Μπορείτε να δείτε το trailer της ταινίας εδώ

Θα ακολουθήσει καφενείο, έως τις 24:00
